Для развіцця рэгіёна прапануюцца меры не толькі вытворча-эканамічнага характару. Будзе вывучацца магчымасць правядзення розных спартыўных, культурна-забаўляльных і іншых мерапрыемстваў, якія дапамогуць забяспечыць большы прыток турыстаў, задзейнічаць створаную інфраструктуру. “Папрасіў бы кіраўнікоў сацыяльнага блока ўрада сумесна з аблвыканкамам і райвыканкамам вызначыць, якія міжнародныя і рэспубліканскія мерапрыемствы можна правесці ў раёне, каб павысіць акупнасць дзеючых аб’ектаў”, — сказаў кіраўнік урада.